Yehowa Nyɔŋmɔ kɛ Etsuji Wieɔ | Nikasemɔ\nYehowa Nyɔŋmɔ kɛ Etsuji Wieɔ\nBiblia Shishitsɔɔmɔ ko ni Taa Mɔ Tsuiŋ\nOhiɛ Asɔ Yehowa Ejurɔfeemɔ Lɛ\nOkɛ Hewalɛ ni Olilɛi lɛ Yɔɔ lɛ Atsu Nii yɛ Gbɛ Kpakpa Nɔ\nYehowa Baakwɛ Bo\nWALA SHIHILƐ HE SANE Mikɛ Nyɔŋmɔ kɛ Mimami Kpãtã\nBuu-Mɔɔ—Nikasemɔ Nɔ | December 2015\nKANEMƆ YƐ Afrikaans Bislama Blɔfo Cambodia Chitonga Chokwe Chol Cibemba Cinyanja Dangme Drehu Ewe French Ga Garifuna Greenland Hmong (White) Iban Italia Karen (S'gaw) Kikaonde Kikongo Kiluba Kimbundu Kisonge Kongo Kwangali Kwanyama Laos Lingala Lunda Luvale Malta Mam Mambwe-Lungu Mauritia Creole Mazatec (Huautla) Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Nyaneka Nzema Otetela Pidgin (Cameroon) Portugal Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahiti Tlapanec Tojolabal Totonac Tshiluba Tsonga Twi Umbundu Venda Wallis Wayuunaiki Xhosa Zulu\n“Bó toi, ní mawie.”—HIOB 42:4.\nLALAI: 113, 114\nMɛni hewɔ Nyɔŋmɔ kɛ wiemɔi ni shishinumɔ waaa tsuɔ nii kɛ́ ekɛ mɛi miiwie?\nAdesai wieɔ wiemɔi srɔtoisrɔtoi pii, shi mɛni hewɔ enɛ jeee naagba kɛhã Yehowa lɛ?\nMɛni hewɔ Yehowa asafo lɛ fee Jeŋ Hee Shishitsɔɔmɔ lɛ?\n1-3. (a) Mɛni hãa wɔnaa akɛ Nyɔŋmɔ jwɛŋmɔ kɛ wiemɔ ni ekɛtsuɔ nii lɛ nɔ kwɔ kwraa fe adesai anɔ lɛ? (b) Mɛni nikasemɔ nɛɛ baahã wɔna?\nYEHOWA ji mɔ ni bɔ ŋwɛibɔfoi kɛ adesai. Ebɔ amɛ, ejaakɛ eesumɔ ni mɛi krokomɛi hu aná wala mli ŋɔɔmɔ ni amɛná miishɛɛ. (Lala 36:10; 1 Timoteo 1:11) Mɔ klɛŋklɛŋ ni Yehowa bɔ ji mɔ ni bɔfo Yohane tsɛ lɛ akɛ “Wiemɔ lɛ.” (Yohane 1:1; Kpojiemɔ 3:14) Nɛkɛ mɔ nɛɛ ji Yesu. Yehowa gba Yesu esusumɔi kɛ bɔ ni enuɔ he ehãa yɛ nibii ahe. (Yohane 1:14, 17; Kolosebii 1:15) Bɔfo Paulo wie akɛ ŋwɛibɔfoi lɛ hu kɛ amɛhe gbaa sane, ni akɛ esoro amɛwiemɔ lɛ kwraa yɛ adesai anɔ he.—1 Korintobii 13:1.\n2 Yehowa le ŋwɛibɔfoi kɛ adesai akpekpe toi akpei abɔ ni ebɔ lɛ ahe nɔ fɛɛ nɔ. Enyɛɔ eboɔ sɔlemɔi akpekpei abɔ toi yɛ be kome too lɛ nɔŋŋ mli, ni enuɔ sɔlemɔi nɛɛ fɛɛ shishi, ekɔɔɔ he eko wiemɔ mli ni amɛyɔɔ. Be ni Yehowa boɔ sɔlemɔi nɛɛ fɛɛ toi lɛ, ekɛ ŋwɛibɔfoi lɛ hu miiwie ni eehã amɛ gbɛtsɔɔmɔi. Yehowa jwɛŋmɔ kɛ wiemɔ ni ekɛtsuɔ nii lɛ nɔ kwɔ kwraa fe adesai anɔ, ni enɛ hewɔ enyɛɔ efeɔ nibii fɛɛ ni wɔwie he lɛ. (Kanemɔ Yesaia 55:8, 9.) No hewɔ lɛ, kɛ́ Yehowa kɛ adesai miiwie lɛ, etsakeɔ ewiemɔ lɛ bɔ ni afee ni amɛnyɛ amɛnu nɔ ni ewieɔ lɛ shishi.\n3 Yɛ nikasemɔ nɛɛ mli lɛ, wɔbaana nɔ ni Yehowa efee koni adesai anyɛ anu nibii ni ekɛ amɛ wieɔ lɛ ashishi. Agbɛnɛ hu, wɔbaana akɛ, kɛ́ mɛi ashihilɛ tsake lɛ, Yehowa hu tsakeɔ gbɛ ni etsɔɔ nɔ ekɛ amɛ wieɔ lɛ.\nNYƆŊMƆ KƐ ADESAI WIEƆ\n4. (a) Mɛɛ wiemɔ mli Yehowa kɛ Mose, Samuel, kɛ David wie yɛ? (b) Mɛɛ saji yɔɔ Biblia lɛ mli?\n4 Eeenyɛ efee akɛ, wiemɔ ni Yehowa kɛtsu nii be ni ekɛ Adam wieɔ yɛ Eden abɔɔ lɛ mli ji Hebri wiemɔ lɛ henɔ ko ní akpa wiemɔ jeeŋmɔ. Afii babaoo sɛɛ lɛ, Yehowa kɛ Mose, Samuel, David, kɛ hii krokomɛi ni wieɔ Hebri lɛ hu wie. Hii nɛɛ ŋmala nɔ ni Nyɔŋmɔ kɛɛ amɛ lɛ amɛshwie shi, shi amɛ diɛŋtsɛ amɛhala wiemɔi ni amɛkɛbaatsu nii kɛ bɔ ni amɛbaato naa amɛhã. Jeee nibii ni amɛŋmala lɛ fɛɛ ji Nyɔŋmɔ diɛŋtsɛ daaŋ wiemɔi. Akɛ nɔkwɛmɔnɔ lɛ, amɛŋmala bɔ ni Nyɔŋmɔ kɛ ewebii lɛ ye ehã, nibii ni ewebii lɛ fee ni tsɔɔ akɛ amɛheɔ enɔ amɛyeɔ ni amɛsumɔɔ lɛ, tɔmɔi ni amɛtɔ̃, kɛ bɔ ni amɛyeee lɛ anɔkwa lɛ hu he sane amɛshwie shi. Ŋmɛnɛ lɛ, wɔnáa nibii ni aŋmala ashwie shi nɛɛ fɛɛ he sɛɛ.—Romabii 15:4.\nMɛi ni ŋma Biblia lɛ ŋmala Nyɔŋmɔ daaŋ wiemɔi kɛ bɔ ni ekɛ ewebii lɛ ye ehã he sane\n5. Ani Hebri wiemɔ lɛ pɛ mli Nyɔŋmɔ kɛ adesai wie yɛ? Tsɔɔmɔ mli.\n5 Jeee Hebri wiemɔ lɛ mli pɛ Yehowa kɛ adesai wie yɛ. Be ni Israelbii lɛ ye amɛhe kɛjɛ nyɔŋyeli shishi yɛ Babilon lɛ, no mli lɛ wiemɔ titri ni amɛteŋ mɛi komɛi wieɔ ji Aramaik. Eeenyɛ efee akɛ, enɛ hewɔ Daniel, Yeremia, kɛ Ezra ŋmala Biblia lɛ fãi komɛi yɛ Aramaik mli lɛ. * (Kwɛmɔ shishigbɛ niŋmaa lɛ.)\n6. Mɛni hewɔ atsɔɔ Hebri Ŋmalɛi lɛ ashishi kɛtee Hela mli?\n6 Sɛɛ mli lɛ, Hela maŋtsɛ Alexander Kpeteŋkpele lɛ ye je lɛŋ maji pii anɔ, ni enɛ hã Hela wiemɔ lɛ henɔ ko ni atsɛɔ lɛ Koine lɛ bahe shi waa. Yudafoi pii bɔi Hela wiemɔ, ni no hewɔ lɛ, atsɔɔ Hebri Ŋmalɛi lɛ ashishi kɛtee Hela mli. Atsɛɔ shishitsɔɔmɔ nɛɛ Septuagint, ni no ji klɛŋklɛŋ Biblia shishitsɔɔmɔ ni afee. Eji Biblia shishitsɔɔmɔi ni he hiaa waa lɛ ateŋ ekome. Mɛi ni le shishitsɔɔmɔ nɛɛ he sane jogbaŋŋ lɛ kɛɔ akɛ mɛi 72 ni tsɔɔ shishi. * (Kwɛmɔ shishigbɛ niŋmaa lɛ.) Shishitsɔɔlɔi nɛɛ ekomɛi tsɔɔ Hebri wiemɔi lɛ ashishi kɛba Hela mli tɛ̃ɛ, ní amɛsusuuu jwɛŋmɔ ni yɔɔ wiemɔi lɛ asɛɛ lɛ he. Shi amɛteŋ mɛi komɛi hu efeee nakai. Fɛɛ sɛɛ lɛ, Kristofoi kɛ Yudafoi ni wieɔ Hela lɛ fɛɛ kpɛlɛ nɔ akɛ Septuagint lɛ ji Nyɔŋmɔ Wiemɔ.\n7. Mɛɛ wiemɔ Yesu kɛtsu nii kɛtsɔɔ ekaselɔi lɛ anii?\n7 Eeenyɛ efee akɛ, be ni Yesu yɔɔ shikpɔŋ lɛ nɔ lɛ ewie Hebri. (Yohane 19:20; 20:16; Bɔfoi 26:14) Ekolɛ ekɛ Aramaik wiemɔi komɛi ni mɛi kɛtsuɔ nii yɛ nakai beiaŋ lɛ hu tsu nii. No mli lɛ, Yesu nuɔ Hebri wiemɔ lɛ henɔ ni Mose kɛ gbalɔi lɛ wie lɛ hu shishi, ejaakɛ daa otsi lɛ, akaneɔ amɛwiemɔi lɛ yɛ kpeehei lɛ. (Luka 4:17-19; 24:44, 45; Bɔfoi 15:21) Yɛ Yesu beiaŋ lɛ, awieɔ Hela kɛ Latin hu, shi Biblia lɛ etsɔɔɔ wɔ kɛji Yesu wie wiemɔi nɛɛ eko.\n8, 9. Mɛni hewɔ aŋmala Biblia lɛ mli woji lɛ ekomɛi yɛ Hela mli? Ni mɛni no tsɔɔ wɔ yɛ Yehowa he?\n8 Mɛi ni batsɔmɔ Yesu kaselɔi be ni eyɔɔ wala mli lɛ wie Hebri. Shi mɛi ni batsɔmɔ ekaselɔi yɛ egbele sɛɛ lɛ wie wiemɔi krokomɛi. (Kanemɔ Bɔfoi 6:1.) Be ni abɔi sane kpakpa lɛ shiɛmɔ yɛ maji krokomɛi anɔ lɛ, Kristofoi babaoo kɛ Hela wiemɔ lɛ bɔi nitsumɔ moŋ fe Hebri. Akɛni mɛi pii wieɔ Hela wiemɔ lɛ hewɔ lɛ, aŋmala Mateo, Marko, Luka, kɛ Yohane Sanekpakpai lɛ yɛ Hela mli loo atsɔɔ shishi kɛtee nakai wiemɔ lɛ mli. * (Kwɛmɔ shishigbɛ niŋmaa lɛ.) Bɔfo Paulo ŋmala ewoji lɛ yɛ Hela mli, ni ayɛ Biblia mli woji krokomɛi hu ni aŋmala yɛ Hela mli.\n9 Nɔ kome ni sa kadimɔ ji akɛ, kɛ́ mɛi ni ŋmala woji ni feɔ Kristofoi A-Hela Ŋmalɛi lɛ baatsɛ wiemɔi ayisɛɛ kɛjɛ Hebri Ŋmalɛi lɛ amli lɛ, bei pii lɛ amɛkɔɔ kɛjɛɔ Septuagint lɛ mli. Bei komɛi lɛ, esoro Septuagint lɛ mli wiemɔi lɛ ashishinumɔ fioo yɛ wiemɔi ni akɛtsu nii yɛ blema Hebri niŋmai lɛ amli lɛ ashishinumɔ lɛ he. Ni tsɔɔ akɛ, yɛ emuu ni mɛi ni tsɔɔ Septuagint lɛ shishi lɛ yeee lɛ fɛɛ sɛɛ lɛ, nakai shishitsɔɔmɔ lɛ mli wiemɔi yɛ Biblia ni wɔhiɛ ŋmɛnɛ lɛ mli. Enɛ hãa wɔnaa akɛ, Yehowa ebuuu wiemɔ ni mɛi pɔtɛɛ komɛi wieɔ loo bɔ ni amɛhiɔ shi amɛhãa lɛ akɛ ehi fe mɛi krokomɛi anɔ.—Kanemɔ Bɔfoi 10:34.\nYehowa kpaaa gbɛ akɛ wɔbaakase wiemɔ pɔtɛɛ ko dani wɔnyɛ wɔkase ehe nii ni wɔle nɔ ni eto eyiŋ akɛ ebaafee ehã adesai\n10. Mɛni wɔkase kɛjɛ bɔ ni Yehowa feɔ ekɛ adesai wieɔ lɛ mli?\n10 Kɛbashi he ni wɔshɛ nɛɛ, wɔkase akɛ, kɛ́ mɛi ashihilɛ tsake lɛ, Yehowa hu tsakeɔ gbɛ ni etsɔɔ nɔ ekɛ amɛ wieɔ lɛ. Yehowa kpaaa gbɛ akɛ wɔbaakase wiemɔ pɔtɛɛ ko dani wɔnyɛ wɔkase ehe nii ni wɔle nɔ ni eto eyiŋ akɛ ebaafee ehã adesai. (Kanemɔ Zakaria 8:23; Kpojiemɔ 7:9, 10.) Wɔbana hu akɛ, eyɛ mli akɛ Yehowa kɛ emumɔ lɛ kudɔ mɛi ni ŋma Biblia lɛ moŋ, shi eŋmɛ amɛ gbɛ koni amɛ diɛŋtsɛ amɛhala wiemɔi ni amɛkɛbaatsu nii.\nNYƆŊMƆ EBAA EWIEMƆ LƐ YI\n11. Eyɛ mli akɛ adesai wieɔ wiemɔi srɔtoisrɔtoi pii moŋ, shi mɛni hewɔ enɛ jeee naagba kɛhã Yehowa lɛ?\n11 Adesai wieɔ wiemɔi srɔtoisrɔtoi pii, shi enɛ jeee naagba kɛhã Yehowa. Mɛni hewɔ wɔwieɔ nakai? Kɛ́ okwɛ Biblia lɛ mli lɛ, obaana akɛ atsɔɔ Yesu naawiemɔi lɛ fɛɛ shishi, akɛ ja ekomekomei komɛi pɛ. (Mateo 27:46; Marko 5:41; 7:34; 14:36) Yehowa hã atsɔɔ shishi kɛtee Hela mli klɛŋklɛŋ, ni no sɛɛ lɛ, atsɔɔ shishi kɛtee wiemɔi krokomɛi hu amli. Kɛfata he lɛ, Yudafoi kɛ Kristofoi ŋmala Nyɔŋmɔ Wiemɔ lɛ babaoo amɛshwie shi. Enɛ ni amɛfee lɛ baa Nyɔŋmɔ Wiemɔ lɛ yi. Sɛɛ mli lɛ, atsɔɔ nɔ ni amɛŋmala amɛshwie shi lɛ ashishi kɛtee wiemɔi krokomɛi amli. Aaafee afii 400 yɛ Kristo fɔmɔ sɛɛ lɛ, nuu ko ni atsɛɔ lɛ John Chrysostom lɛ wie akɛ, atsɔɔ Yesu tsɔɔmɔi lɛ ashishi kɛtee Siriabii, Ejiptbii, Indiabii, Persiabii, Etiopiabii kɛ maji krokomɛi anɔ bii awiemɔi amli.\n12. Mɛɛ gbɛi anɔ mɛi komɛi ka akɛ amɛbaabule Biblia lɛ shishi?\n12 Kɛjɛ blema tɔ̃ɔ lɛ, mɛi babaoo ebɔ mɔdɛŋ akɛ amɛbaabule Biblia lɛ shishi. Ni awa mɛi ni eka akɛ amɛbaatsɔɔ shishi ní amɛhã mɛi krokomɛi anine ashɛ nɔ ayi. Yesu fɔmɔ lɛ sɛɛ aaafee afii 300 lɛ, Roma Nɔyelɔ ko ni atsɛɔ lɛ Diocletian lɛ fã akɛ akpãtã Bibliai fɛɛ ni yɔɔ lɛ ahiɛ. No sɛɛ aaafee afii 1,200 lɛ, nuu ko ni atsɛɔ lɛ William Tyndale lɛ kpɛ eyiŋ akɛ ebaatsɔɔ Biblia lɛ shishi kɛya Blɔfo mli. Ekɛɛ osɔfo ko akɛ: “Kɛ́ Nyɔŋmɔ aaaduro mi wala lɛ, mahã gbekɛ nuu ni gbalaa tsinakɔi po ale Ŋmalɛi lɛ amli jogbaŋŋ fe bo.” Shi awa Tyndale yi, no hewɔ lɛ ejo foi kɛjɛ England kɛtee Yuropa koni eyatsɔɔ Biblia lɛ shishi ní ekala yɛ jɛmɛ. Osɔfoi lɛ bɔ mɔdɛŋ akɛ amɛbaashã Bibliai ni Tyndale nyɛ ekala lɛ fɛɛ, shi amɛyeee omanye. Mɛi babaoo anine shɛ Tyndale shishitsɔɔmɔ lɛ nɔ. Sɛɛ mli lɛ, amɔ Tyndale, afĩ lɛ akpɛtɛ tso he, ashɔ̃tɔ lɛ, ni ashã lɛ. Shi yɛ mɔdɛŋ ni osɔfoi lɛ bɔ lɛ fɛɛ sɛɛ lɛ, amɛnyɛɛɛ amɛkpãtã Tyndale Bibliai lɛ fɛɛ hiɛ, ni sɛɛ mli lɛ, eshishitsɔɔmɔ lɛ nɔ akwɛ kɛfee Biblia shishitsɔɔmɔ hee ko ni atsɛɔ lɛ King James Version lɛ.—Kanemɔ 2 Timoteo 2:9.\n13. Mɛni mɛi ni ekase blema Hebri kɛ Hela Ŋmalɛi lɛ jogbaŋŋ lɛ ekpa shi amɛna?\n13 Kɛ́ okwɛ Bibliai ni etsɛ waa lɛ amli lɛ, obaana tɔmɔi bibii kɛ hei komɛi ni etamɔ nɔ ni atsake wiemɔi lɛ ahiɛ fioo. Biblia he nilelɔi ekase blema Hebri kɛ Hela niŋmai ni mɛi kwɛɔ nɔ kɛtsɔɔ Bibliai ashishi lɛ fitsofitso, ni amɛkase Biblia shishitsɔɔmɔi komɛi ni etsɛ waa lɛ hu ahe nii jogbaŋŋ. Ni nɔ ni amɛkpa shi amɛna ji akɛ, kɛ́ akɛ blema niŋmai lɛ to shishitsɔɔmɔi lɛ ahe lɛ, srɔto bibioo ko pɛ yɔɔ amɛteŋ, ni enɛ jeɔ kpo yɛ ŋmalɛi fioo komɛi pɛ amli. Shi nibii bibii ni amɛna nɛɛ tsakeee sane oti ni yɔɔ Biblia lɛ mli lɛ. Enɛ hewɔ lɛ, mɛi ni kɛ tsui krɔŋŋ kaseɔ Biblia lɛ yɛ nɔmimaa akɛ, sane ni yɔɔ Bibliai ni wɔhiɛ ŋmɛnɛ lɛ amli lɛ ji sane ni Yehowa kɛ emumɔ lɛ tsirɛ blema bii lɛ ni amɛŋmala lɛ.—Yesaia 40:8. * (Kwɛmɔ shishigbɛ niŋmaa lɛ.)\n14. Mɛni hewɔ wɔbaanyɛ wɔkɛɛ akɛ Biblia lɛ ebu waa ŋmɛnɛ lɛ?\n14 Yɛ mɔdɛŋ ni mɛi ebɔ akɛ amɛbaakpãtã Biblia lɛ hiɛ lɛ fɛɛ sɛɛ lɛ, atsɔɔ Biblia lɛ shishi kɛtee wiemɔi fe 2,800 amli. Wolo ko wolo ko bɛ ni atsɔɔ shishi kɛtee wiemɔi babaoo amli nakai. Eyɛ mli akɛ mɛi pii heee Nyɔŋmɔ nɔ amɛyeee moŋ, shi kɛbashi ŋmɛnɛ lɛ, e-Wiemɔ lɛ ji wolo ni ebu fe woji krokomɛi fɛɛ yɛ je lɛ mli. Biblia shishitsɔɔmɔi lɛ ekomɛi yɛ ni amɛkanemɔ wa, ni ekomɛi hu yɛ ni atsake wiemɔi lɛ ahiɛ fioo. Kɛ̃lɛ, ekɔɔɔ he eko Biblia ni obaakɔ lɛ, obaana akɛ sane oti ni yɔɔ mli, ni baanyɛ ahã mɔ hiɛnɔkamɔ kɛ naanɔ wala lɛ tsakeko.\nNƆ HEWƆ NI EHE BAHIA NI ANÁ BIBLIA SHISHITSƆƆMƆ HEE\n15. (a) Yɛ afi 1919 mli lɛ, mɛɛ wiemɔ mli titri afeɔ wɔwoji lɛ yɛ? Ŋmɛnɛ lɛ, wiemɔi enyiɛ amli atsɔɔ wɔwoji lɛ ashishi kɛyaa? (b) Mɛni hewɔ aŋmalaa wɔwoji lɛ yɛ Blɔfo mli dani atsɔɔ shishi kɛyaa wiemɔi krokomɛi amli?\n15 Yɛ afi 1919 lɛ, Yesu hala Biblia kaselɔi fioo komɛi ni amɛsɔmɔ akɛ “nyɔŋ anɔkwafo kɛ hiɛshikalɔ lɛ.” Nyɔŋ anɔkwafo nɛɛ kɛ Blɔfo wiemɔ lɛ etsu nii waa kɛlɛ Nyɔŋmɔ webii lɛ. (Mateo 24:45) Shi ŋmɛnɛ lɛ, atsɔɔ wɔwoji lɛ ashishi kɛyaa wiemɔi fe 700 amli. Mɛi pii wieɔ Blɔfo, ni akɛtsuɔ nii waa yɛ jarayeli kɛ wolokasemɔ mli, tamɔ bɔ ni akɛ Hela wiemɔ lɛ tsu nii yɛ blema lɛ pɛpɛɛpɛ. No hewɔ lɛ, aŋmalaa wɔwoji lɛ yɛ Blɔfo mli dani atsɔɔ shishi kɛyaa wiemɔi krokomɛi amli.\n16, 17. (a) Mɛni ehe bahia ni Nyɔŋmɔ webii lɛ aná? (b) Ni te amɛtsu hiamɔ nii nɛɛ he nii amɛhã tɛŋŋ? (d) Mɛni Nyɛminuu Knorr kɛɛ no ji esɔlemɔ?\n16 Wɔwoji lɛ fɛɛ damɔ Biblia lɛ nɔ. Be ko ni eho lɛ, wɔkɛ King James Version ní afee yɛ afi 1611 lɛ ni tsuɔ nii. Shi nyɛmimɛi lɛ yɔse naagbai komɛi yɛ he. Klɛŋklɛŋ lɛ, amɛna akɛ mɛi nuuu wiemɔi ni akɛtsu nii yɛ mli lɛ ashishi, ejaakɛ amɛbe eho. Nɔ ni ji enyɔ lɛ, eyɛ mli akɛ Nyɔŋmɔ gbɛ́i lɛ jeɔ kpo shii akpei abɔ yɛ blema niŋmai lɛ amli moŋ, shi akɛtsu nii shii enyɔoo ko pɛ yɛ nakai shishitsɔɔmɔ lɛ mli. Agbɛnɛ hu, amɛna akɛ kukuji lɛ ekomɛi yɛ ni atsɔɔɔ shishi jogbaŋŋ, ni ekomɛi po yɛ ni bɛ blema niŋmai ni etsɛ waa lɛ amli. Amɛna naagbai ni tamɔ nakai nɔŋŋ yɛ Blɔfo Bibliai krokomɛi lɛ amli.\n17 Enɛ hewɔ lɛ, ehe bahia ni Nyɔŋmɔ webii lɛ aná Biblia shishitsɔɔmɔ ko ni ja, ni shishinumɔ waaa. No hewɔ lɛ, ato Jeŋ Hee Biblia Shishitsɔɔmɔ Ajinafoi Akuu lɛ shishi. Nyɛmimɛi ni sɔmɔ akɛ ajinafoi akuu nɛɛ mli bii lɛ jara Biblia lɛ mli amɛwo fãi ekpaa mli, ni ajie lɛ kpo ekomekome kɛjɛ afi 1950 kɛyashi 1960. Ajie klɛŋklɛŋ fã lɛ kpo yɛ kpee wulu ko ni afee yɛ August 2, 1950 lɛ shishi. Nyɛminuu Knorr wie yɛ nakai kpee lɛ shishi akɛ, ehe miihia ni Nyɔŋmɔ webii lɛ aná Biblia shishitsɔɔmɔ ko ni ja, ni kanemɔ kɛ shishinumɔ waaa; Biblia shishitsɔɔmɔ ko ni baaye abua amɛ ni amɛle anɔkwale lɛ jogbaŋŋ. Ewie akɛ, woji srɔtoi ni Kristo kaselɔi lɛ ŋmala lɛ akanemɔ kɛ shishinumɔ waaa, ni esa akɛ Yehowa tsuji ni yɔɔ ŋmɛnɛ lɛ aná shishitsɔɔmɔ ko ni tamɔ nakai. Nyɛminuu Knorr kɛɛ, esɔlemɔ ji akɛ, Jeŋ Hee Shishitsɔɔmɔ lɛ baaye abua mɛi akpekpei abɔ ni amɛbale Yehowa.\n18. Mɛni ehã anyɛ atsɔɔ Jeŋ Hee Shishitsɔɔmɔ lɛ shishi kɛtee wiemɔi pii amli lɛ?\n18 Be ni shɛɔ afi 1963 lɛ, Nyɛminuu Knorr sɔlemɔ lɛ eba mli, ejaakɛ no mli lɛ, atsɔɔ Kristofoi A-Hela Ŋmalɛi—Jeŋ Hee Shishitsɔɔmɔ lɛ shishi kɛtee Dutch, French, German, Italian, Portuguese, kɛ Spanish mli. Yɛ afi 1989 lɛ, Yehowa Odasefoi a-Gbɛtsɔɔmɔ Kuu lɛ to kuu hee ko he gbɛjianɔ yɛ nitsumɔhe yitso lɛ, koni amɛye amɛbua mɛi ni tsɔɔ Biblia lɛ shishi kɛyaa wiemɔi krokomɛi amli lɛ. Kɛkɛ ni yɛ afi 2005 mli lɛ, Gbɛtsɔɔmɔ Kuu lɛ kpɛlɛ nɔ akɛ atsɔɔ Biblia lɛ shishi kɛya wiemɔi ni atsɔɔ Buu-Mɔɔ lɛ shishi kɛyaa mli lɛ amli. Enɛ hewɔ lɛ, ŋmɛnɛ lɛ, atsɔɔ Jeŋ Hee Shishitsɔɔmɔ muu lɛ fɛɛ loo efã ko shishi kɛtee wiemɔi fe 130 amli.\n19. Mɛni nifeemɔ ni sa kadimɔ waa tee nɔ yɛ afi 2013 mli? Mɛni he wɔbaasusu yɛ nikasemɔ ni nyiɛ sɛɛ lɛ mli?\n19 Esoro Blɔfo ni awieɔ be ni ajie Jeŋ Hee Shishitsɔɔmɔ lɛ kpo klɛŋklɛŋ kwraa lɛ, yɛ nɔ ni awieɔ ŋmɛnɛ lɛ he fioo. No hewɔ lɛ, ehe bahia ni atsake wiemɔi ni akɛtsu nii yɛ mli lɛ ekomɛi, ní afee Jeŋ Hee Shishitsɔɔmɔ lɛ ehee. Yɛ afi kpee ni ji 129 nɔ, ní Watch Tower Bible and Tract Society of Pennsylvania lɛ fee yɛ October 5, 2013 lɛ shishi lɛ, Gbɛtsɔɔmɔ Kuu lɛ mli bii lɛ ateŋ mɔ kome jie Jeŋ Hee Shishitsɔɔmɔ ni afee lɛ ehee lɛ kpo yɛ Blɔfo mli. Mɛi 1,413,676 yɛ maji 31 nɔ tee nifeemɔ lɛ shishi, loo asha ahã amɛ. Be ni ajie Biblia hee lɛ kpo lɛ, nyɛmimɛi lɛ amii shɛ amɛhe aahu akɛ, amɛteŋ mɛi pii fo be ni amɛnine shɛ eko nɔ lɛ. Be ni wielɔi lɛ kaneɔ ŋmalɛi kɛjɛɔ Biblia hee nɛɛ mli lɛ, toibolɔi lɛ fɛɛ na faŋŋ akɛ, emli kã shi, ni ekanemɔ kɛ eshishinumɔ waaa. Yɛ nikasemɔ ni nyiɛ sɛɛ lɛ mli lɛ, wɔbaakase Biblia hee nɛɛ kɛ bɔ ni aatsɔɔ shishi kɛmiiya wiemɔi krokomɛi amli lɛ he sane.\n^ kk. 5 Aŋmala Ezra 4:8; 7:12; Yeremia 10:11; kɛ Daniel 2:4 lɛ yɛ Aramaik mli dani sɛɛ mli lɛ atsɔɔ shishi kɛtee wiemɔi krokomɛi amli.\n^ kk. 6 Wiemɔ Septuagint lɛ shishi ji, “Nyɔŋmai kpawo.” Etamɔ nɔ ni abɔi Septuagint lɛ he nitsumɔ yɛ afi 300 dani Kristo ba, ni akɛ afii 150 tsu he nii. Septuagint lɛ he yɛ sɛɛnamɔ lolo, ejaakɛ eyeɔ ebuaa mɛi ni kaseɔ Biblia lɛ he nii fitsofitso lɛ ni amɛnuɔ Hebri wiemɔi komɛi loo Ŋmalɛi lɛ amli kukuji komɛi ni shishinumɔ wala lɛ ashishi.\n^ kk. 8 Mɛi komɛi kɛɛ Mateo ŋma ewolo lɛ yɛ Hebri mli klɛŋklɛŋ, dani ekolɛ lɛ diɛŋtsɛ loo mɔ kroko tsɔɔ shishi kɛtee Hela mli.\n^ kk. 13 Kwɛmɔ Saji Krokomɛi ni Fata He ni ji A3 ni yɔɔ Blɔfo Jeŋ Hee Shishitsɔɔmɔ lɛ mli lɛ; kɛ agbɛnɛ hu, saneyitso ni ji, “Mɛɛ Gbɛ nɔ Wolo lɛ Tsɔ Ehi Shi” ni yɔɔ broshuɔ ni ji Wolo Kɛha Gbɔmɛi Fɛɛ lɛ baafa 7-9 lɛ.\nYehowa kɛ adesai wieɔ yɛ gbɛ ni amɛbaanu shishi oya nɔ. Be ni ebɔ Adam lɛ, ekɛ Hebri wiemɔ lɛ henɔ ko ní akpa wiemɔ jeeŋmɔ lɛ ni tsu nii. Shi Yehowa baanyɛ ekɛ adesai awie yɛ wiemɔ fɛɛ wiemɔ mli. Nɔ ni etaoɔ kɛkɛ ji, ni etsuji anu esusumɔi, ehenumɔi, kɛ gbɛtsɔɔmɔi ni ekɛhãa amɛ lɛ ashishi\nBUU-MƆƆ—NIKASEMƆ NƆ December 2015


1 Mose 36 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nEsau seshibii (1-30)\nEdom maŋtsɛmɛi kɛ sheikii (31-43)\n36 Esau, ni ji Edom+ lɛ he sane nɛ. 2 Esau ŋɔ eŋamɛi lɛ kɛjɛ Kanaan biyei lɛ ateŋ: Ada,+ ni ji Hitnyo Elon biyoo+ lɛ; kɛ Oholibama,+ ni ji Ana biyoo kɛ Hivnyo Zibeon nabi lɛ; 3 kɛ Basemat,+ Ishmael biyoo lɛ, ni ji Nebaiot nyɛmi yoo lɛ.+ 4 Ni Ada fɔ Elifaz ehã Esau, ni Basemat hu fɔ Reuel, 5 ni Oholibama fɔ Yeush kɛ Yalam kɛ Kora.+ Mɛnɛɛmɛi ji Esau bihii ní afɔ ahã lɛ yɛ Kanaan shikpɔŋ lɛ nɔ. 6 No sɛɛ lɛ, Esau ŋɔ eŋamɛi kɛ ebihii kɛ ebiyei kɛ mɛi* fɛɛ ní yɔɔ eshĩa lɛ, kɛ etsinai kɛ etoi kɛ ekooloi krokomɛi lɛ fɛɛ, kɛ nii fɛɛ ní ená+ yɛ Kanaan shikpɔŋ lɛ nɔ lɛ, ni eyi mli etee shikpɔŋ kroko ní kɛ enyɛmi nuu Yakob teŋ jekɛ lɛ nɔ.+ 7 Ejaakɛ amɛnibii lɛ efa babaoo fe bɔ ni amɛaanyɛ he kome amɛhi, ni amɛkooloi lɛ ahewɔ lɛ, amɛhooo shikpɔŋ ní amɛyɔɔ nɔ* lɛ nɔ. 8 No hewɔ lɛ, Esau yahi Seir+ gɔji lɛ anɔ. Esau nɔŋŋ ji Edom+ lɛ. 9 Ni Esau, ni ji Edombii ní yɔɔ Seir+ gɔji lɛ anɔ lɛ atsɛ lɛ he sane nɛ. 10 Esau bihii lɛ agbɛ́ii nɛ: Elifaz, ni ji Esau ŋa Ada binuu lɛ; Reuel, ni ji Esau ŋa Basemat binuu lɛ.+ 11 Elifaz bihii ji, Teman+ kɛ Omar kɛ Zefo kɛ Gatam kɛ Kenaz.+ 12 Timna batsɔ Esau binuu Elifaz hemɔ.* Sɛɛ mli lɛ, efɔ Amalek+ ehã Elifaz. Mɛnɛɛmɛi ji Esau ŋa Ada bihii* lɛ. 13 Reuel bihii nɛ: Nahat kɛ Zera kɛ Shama kɛ Miza. Mɛnɛɛmɛi ji Esau ŋa Basemat+ bihii* lɛ. 14 Bihii ní Oholibama fɔ ehã Esau lɛ nɛ: Yeush kɛ Yalam kɛ Kora. Oholibama ji Esau ŋa, Ana biyoo kɛ Zibeon nabi. 15 Esau bihii lɛ asheikii* nɛ:+ Esau kromɔbi Elifaz bihii ji: Sheik Teman kɛ Sheik Omar kɛ Sheik Zefo kɛ Sheik Kenaz+ 16 kɛ Sheik Kora kɛ Sheik Gatam kɛ Sheik Amalek. Mɛnɛɛmɛi ji Elifaz bihii ni ji sheikii+ yɛ Edom shikpɔŋ lɛ nɔ lɛ. Mɛnɛɛmɛi ji Ada bihii* lɛ. 17 Esau binuu Reuel bihii nɛ: Sheik Nahat kɛ Sheik Zera kɛ Sheik Shama kɛ Sheik Miza. Mɛnɛɛmɛi ji Reuel bihii ni ji sheikii yɛ Edom shikpɔŋ lɛ nɔ lɛ.+ Mɛnɛɛmɛi ji Esau ŋa Basemat bihii* lɛ. 18 Agbɛnɛ, Esau ŋa Oholibama bihii nɛ: Sheik Yeush kɛ Sheik Yalam kɛ Sheik Kora. Mɛnɛɛmɛi ji Esau ŋa Oholibama, Ana biyoo lɛ bihii ni ji sheikii lɛ. 19 Mɛnɛɛmɛi ji Esau bihii lɛ, ni mɛnɛɛmɛi ji amɛsheikii lɛ. Lɛ nɔŋŋ ji Edom+ lɛ. 20 Hornyo Seir bihii ní yɔɔ shikpɔŋ lɛ nɔ lɛ nɛ:+ Lotan kɛ Shobal kɛ Zibeon kɛ Ana+ 21 kɛ Dishon kɛ Ezer kɛ Dishan.+ Mɛnɛɛmɛi ji Horbii, ni ji Seir bihii lɛ asheikii ni yɔɔ Edom shikpɔŋ lɛ nɔ lɛ. 22 Lotan bihii ji Hori kɛ Hemam, ni Lotan nyɛmi yoo ji Timna.+ 23 Shobal bihii nɛ: Alvan kɛ Manahat kɛ Ebal kɛ Shefo kɛ Onam. 24 Zibeon bihii nɛ:+ Aiya kɛ Ana. Ana nɛɛ ji mɔ ni yana nuhiŋmɛii ní mli edɔ yɛ ŋa lɛ nɔ be ni ekwɛɔ etsɛ Zibeon tejii lɛ. 25 Ana bii nɛ: Dishon kɛ Oholibama, Ana biyoo lɛ. 26 Dishon bihii nɛ: Hemdan kɛ Eshban kɛ Itran kɛ Keran.+ 27 Ezer bihii nɛ: Bilhan kɛ Zaavan kɛ Akan. 28 Dishan bihii nɛ: Uz kɛ Aran.+ 29 Horbii lɛ asheikii nɛ: Sheik Lotan kɛ Sheik Shobal kɛ Sheik Zibeon kɛ Sheik Ana 30 kɛ Sheik Dishon kɛ Sheik Ezer kɛ Sheik Dishan.+ Mɛnɛɛmɛi ji Horbii lɛ asheikii ni yɔɔ Seir shikpɔŋ lɛ nɔ lɛ. 31 Agbɛnɛ, maŋtsɛmɛi ni ye nɔ yɛ Edom+ shikpɔŋ lɛ nɔ dani awó maŋtsɛ yɛ Israelbii* lɛ ateŋ nɛ.+ 32 Bela, ni ji Beor binuu lɛ ye nɔ yɛ Edom, ni emaŋ lɛ gbɛ́i ji Dinhaba. 33 Be ni Bela gbo lɛ, Yobab, ni ji Zera ni jɛ Bozra lɛ binuu lɛ, baye nɔ yɛ esɛɛ. 34 Be ni Yobab gbo lɛ, Husham ni jɛ Temanbii lɛ ashikpɔŋ lɛ nɔ lɛ baye nɔ yɛ esɛɛ. 35 Be ni Husham gbo lɛ, Hadad, ni ji Bedad binuu lɛ, mɔ ni ye Midianbii+ lɛ anɔ kunim yɛ Moab shikpɔŋ lɛ nɔ lɛ, baye nɔ yɛ esɛɛ, ni emaŋ lɛ gbɛ́i ji Avit. 36 Be ni Hadad gbo lɛ, Samla ni jɛ Masreka lɛ baye nɔ yɛ esɛɛ. 37 Be ni Samla gbo lɛ, Shaul ni jɛ Rehobot ní kã Faa lɛ naa lɛ baye nɔ yɛ esɛɛ. 38 Be ni Shaul gbo lɛ, Baal-hanan, ni ji Akbor binuu lɛ baye nɔ yɛ esɛɛ. 39 Be ni Baal-hanan, Akbor binuu lɛ gbo lɛ, Hadar baye nɔ yɛ esɛɛ. Emaŋ lɛ gbɛ́i ji Pau, ni eŋa gbɛ́i ji Mehetabel, ni ji Mezahab biyoo Matred biyoo lɛ. 40 No hewɔ lɛ, Esau sheikii lɛ agbɛ́ii yɛ amɛwekui lɛ, kɛ hei ni amɛhihii lɛ, kɛ amɛgbɛ́ii lɛ anaa nɛ: Sheik Timna kɛ Sheik Alva kɛ Sheik Yetet+ 41 kɛ Sheik Oholibama kɛ Sheik Ela kɛ Sheik Pinon 42 kɛ Sheik Kenaz kɛ Sheik Teman kɛ Sheik Mibzar 43 kɛ Sheik Magdiel kɛ Sheik Iram. Mɛnɛɛmɛi ji Edombii lɛ asheikii yɛ amɛshihilɛhei lɛ anaa, yɛ amɛshikpɔŋ lɛ nɔ.+ Mɔ nɛ ji Esau, ni ji Edombii+ lɛ atsɛ lɛ.\n^ Loo “amɛyahi nɔ akɛ gbɔi lɛ.”\n^ Loo “nabii.”


Yehowa Hɛ Ji E Jali A Nɔ Kɔkɔɔkɔ\nKANE NGƐ Abua Afrikaans Albanian Amerika Mumuihi A Gbi Amharic Arabic Armenian Australia Mumuihi A Gbi Aymara Azerbaijani Azerbaijani (Cyrillic) Baoule Basque Bassa (Cameroon) Bengali Bicol Bislama Boulou Bulgarian Cambodian Catalan Cebuano Chichewa Chile Mumuihi A Gbi Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Cinyanja Colombia Mumuihi A Gbi Croatian Cuba Mumuihi A Gbi Czech Damara Dangme Danish Douala Drehu Dutch Edo Efik English Estonian Ewe Fijian Finland Mumuihi A Gbi Finnish French French Mumuihi A Gbi Ga Galician Georgian German Germany Mumuihi A Gbi Gokana Greek Greenlandic Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Icelandic Igbo Iloko Indonesia Mumuihi A Gbi Indonesian Isoko Italian Italy Mumuihi A Gbi Japan Mumuihi A Gbi Japanese Kachin Kannada Karen (S'gaw) Kazakh Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Mumuihi A Gbi Korean Krio Kwangali Kwanyama Lamba Latvian Lenje Lingala Lithuanian Lomwe Luganda Lunda Luo Macedonian Macua Malagasy Malay Malayalam Maltese Mambwe-Lungu Marathi Marshallese Mauritian Creole Maya Mexico Mumuihi A Gbi Mixe Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Niuean Norwegian Nyaneka Nyungwe Nzema Okpe Oromo Ossetian Otetela Pangasinan Papiamento (Curaçao) Persian Peru Mumuihi A Gbi Pidgin (Cameroon) Poland Mumuihi A Gbi Polish Portuguese Portuguese (Portugal) Punjabi Quebec Mumuihi A Gbi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russia Mumuihi A Gbi Russian Samoan Sango Sena Sepedi Serbian Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tiv Tongan Totonac Tshiluba Tshwa Tsonga Turkish Turkmen Twi Tzotzil Ukrainian Umbundu Urdu Urhobo Uruund Uzbek Valencian Venda Venezuela Mumuihi A Gbi Vietnamese Wallisian Waray-Waray Wolaita Xhosa Yoruba Zande Zapotec (Isthmus) Zimbabwe Mumuihi A Gbi Zulu\nNyɛmi nɛ wa suɔ:\nKaa bɔ nɛ o le ɔ, Baiblo ɔ ji womi ko nɛ tu nimli a he munyu wawɛɛ. Nihi nɛ Baiblo ɔ tu a he munyu ɔ a kpɛti nihi fuu ji nyumuhi kɛ yihi anɔkualetsɛmɛ nɛ a kɛ haomihi nɛ waa kɛ kpee mwɔnɛ ɔ eko kpe. A ji ‘nimli kaa wɔ nɔuu.’ (Yakobo 5:17) Haomihi kɛ yeyeeye peemi ha nɛ a ti ni komɛ a kɔni mi wo nyu. A kpɛti ni komɛ a weku li aloo nihi nɛ a kɛ mɛ ngɛ jami kake mi po pee mɛ nɔ́ dɔdɔɛ. Nɛ a ti nihi fuu a he nile kojo mɛ ngɛ tɔmihi nɛ a tɔ̃ ɔ he je.\nAnɛ jamɛatsɛmɛ ɔmɛ si Yehowa kulaa lo? Dɛbi. A ti nihi fuu pee a ní kaa la polɔ ɔ. E sɔle ke: “I ngɛ lalaalo woe kaa to nɛ laa; mo hla imi, o tsɔlɔ ɔ koo! Ejakaa i je we ye hɛ ngɛ o mlaa amɛ a nɔ.” (La 119:176) Anɛ mo hu o ma nyɛ ma de jã nɔuu lo?\nYehowa hɛ ji nihi nɛ a jaa lɛ nɛ a je asafo ɔ mi ɔ a nɔ kɔkɔɔkɔ. Mohu ɔ, e hlaa a se blɔ. Behi fuu ɔ, e peeɔ jã kɛ guu a nyɛmimɛ Odasefohi a nɔ. Kaa nɔ hyɛmi nɔ́ ɔ, mo susu bɔ nɛ Yehowa ye bua e sɔmɔlɔ Hiob nɛ e kɛ haomihi babauu kpe ɔ he nɛ o hyɛ. E ye ohia, e bimɛ gbo, nɛ hiɔ ngua ko hu fia lɛ. Nihi nɛ jinɛ e sa kaa a ko wo Hiob bua a, a ba tu munyu dɔdɔɛ mohu kɛ si lɛ. Se Hiob kua we Yehowa kɔkɔɔkɔ, e ngɛ mi kaa be ko ɔ, e ná susumi nɛ dɛ mohu. (Hiob 1:22; 2:10) Mɛni blɔ nɔ Yehowa gu kɛ ye bua Hiob nɛ e dla e juɛmi?\nBlɔ kake nɛ Yehowa gu nɔ kɛ ye bua Hiob ji kaa e ha nɛ Hiob nyɛmi Yehowa jalɔ ko nɛ a tsɛɛ lɛ ke Elihu ɔ ye bua lɛ. Benɛ Hiob ngɛ kɔmɔ yee ɔ, Elihu bu lɛ tue, nɛ lɔ ɔ wo lɛ he wami nɛ e tu munyu kɛ tsɔɔ Hiob. Mɛni e de Hiob? Anɛ e tu munyu kɛ si lɛ, aloo e tu munyu kɛ gbe lɛ zo lo? Anɛ Elihu bu e he kaa e nɔ kuɔ pe Hiob lo? Elihu pee we jã kulaa! Mawu mumi ɔ wo Elihu kã nɛ e de ke: “Bɔ nɛ o ngɛ ɔ, jã nɔuu imi hu i ngɛ ngɛ Mawu hɛ mi. Imi hu tabo zu ɔ kɛ̃ lɛ a kɛ puɛ mi.” Kɛkɛ nɛ e wo Hiob bua ke: “Lɔ ɔ he ɔ, koo ye mi gbeye; pi nɔmlɔ nɛ ke e daa si ngɛ o hɛ mi nɛ o tsui maa po ji mi.” (Hiob 33:6, 7) Elihu ha we nɛ Hiob nɛ e ye kɔmɔ, se mohu e je suɔmi mi nɛ e wo Hiob ga, nɛ e wo lɛ he wami hulɔ.\nWa kpa mo pɛɛ, wa suɔ nɛ o le kaa yi mi tomi nɛ ɔ nɔuu he je nɛ wa ngma womiyo nɛ ɔ nɛ. Kekleekle ɔ, wa ta ni komɛ nɛ a je asafo ɔ mi ɔ a nya mi, nɛ wa bu níhi nɛ a de ɔ tue. Wa susu a si fɔfɔɛ kɛ níhi nɛ a de wɔ ɔ he saminya. (Abɛ 18:13) Lɔ ɔ se ɔ, wa ya Ngmami ɔ mi nɛ waa kɛ sɔlemi susu bɔ nɛ Yehowa ye bua e sɔmɔli nɛ a hi si blema nɛ a ya je si fɔfɔɛ kaa kikɛ ɔ mi ɔ a he. Nyagbe ɔ, wa bua munyuhi nɛ ngɛ Ngmami ɔ mi, kɛ wa be nɛ ɔ mi níhi a si kpamihi a nya kɛ pee womiyo nɛ ɔ. Waa kɛ bua jɔmi ngɛ mo he wami woe nɛ o kane womiyo nɛ ɔ. Mo ná nɔ mi mami kaa wa suɔ mo.


Yesu Hã Mɛi 5,000 Niyenii | Petro Nyiɛ Nu Hiɛ | Biblia Mli Sane\nYesu Hã Gbɔmɛi Pii Niyenii\nYɛ sɛɛ mli lɛ, Yesu lɛ mɛi akpei abɔ ekoŋŋ. Yɛ enɛ mli lɛ, ekɛ abolooi kpawo kɛ looi bibii fioo ko lɛ amɛ. Ni mɔ fɛɛ mɔ ná niyenii babaoo nakai nɔŋŋ. Ani bɔ ni Yesu susuɔ mɛi ahe lɛ bɛ naakpɛɛ? Beni ebaaye nɔ akɛ Nyɔŋmɔ maŋtsɛ lɛ, ehe ebahiaŋ ni wɔye wɔtsui yɛ nɔ ko nɔ ko he dɔŋŋ!\nKɛmaje Mɔ Ko Kɛmaje Mɔ Ko Yesu Hã Gbɔmɛi Pii Niyenii\nmy sane 93


Kɛmaje Mɔ Ko Kɛmaje Mɔ Ko Pilato Kɛɛ akɛ: “Naa! Gbɔmɔ lɛ!”\njy yitso 129 bf. 294-295


1 Mose 9 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nGbɛtsɔɔmɔi kɛhã adesai fɛɛ (1-7)\nLá he mla (4-6)\nKwaabuɛtɛ kpaŋmɔ (8-17)\nGbalɛi ni kɔɔ Noa seshibii lɛ ahe (18-29)\n9 Kɛkɛ ni Nyɔŋmɔ jɔɔ Noa kɛ ebihii lɛ, ni ekɛɛ amɛ akɛ: “Nyɛfɔa ní nyɛyi afaa ní nyɛyia shikpɔŋ lɛ nɔ obɔ.+ 2 Nyɛhe gbeyei kɛ nyɛhe ŋmiŋmi baaya nɔ amɔ bɔɔ nɔ fɛɛ bɔɔ nɔ ni hiɛ kã ni yɔɔ shikpɔŋ lɛ nɔ kɛ bɔɔ nɔ fɛɛ bɔɔ nɔ ni filikiɔ yɛ ŋwɛi, nɔ fɛɛ nɔ ni tsiɔ ehe yɛ shikpɔŋ lɛ nɔ kɛ loi fɛɛ ni yɔɔ ŋshɔ lɛ mli lɛ. Amrɔ nɛɛ, akɛ amɛ ewo nyɛdɛŋ.*+ 3 Kooloo fɛɛ kooloo ni hiɛ kã ni tsiɔ ehe lɛ atsɔ nyɛniyenii.+ Mikɛ enɛɛmɛi fɛɛ miihã nyɛ, tamɔ bɔ ni mikɛ baa ŋmɔŋ hã nyɛ lɛ.+ 4 Loo* kɛ ewala,* ni ji elá lɛ,+ kɛkɛ nyɛkayea.+ 5 Agbɛnɛ hu, mabi nyɛlá, ni ji nyɛwala lɛ shi.* Mabi shi yɛ kooloo fɛɛ kooloo dɛŋ; ni gbɔmɔ fɛɛ gbɔmɔ lɛ, mabi enyɛmi wala shi yɛ edɛŋ.+ 6 Mɔ fɛɛ mɔ ni shwieɔ gbɔmɔ lá shi lɛ, gbɔmɔ nɔŋŋ baashwie lɛ hu elá shi,+ ejaakɛ Nyɔŋmɔ bɔ gbɔmɔ yɛ ehenɔ.*+ 7 Shi nyɛ lɛ, nyɛfɔa ní nyɛyi afaa, ní nyɛshwerea babaoo yɛ shikpɔŋ lɛ nɔ, ní nyɛyi afaa pii.”+ 8 Ni Nyɔŋmɔ kɛɛ Noa kɛ ebihii ni kɛ lɛ yɔɔ lɛ akɛ: 9 “Amrɔ nɛɛ, mikɛ mikpaŋmɔ lɛ miima shi kɛmiihã nyɛ+ kɛ nyɛseshibii ni baaba yɛ nyɛsɛɛ lɛ, 10 kɛ bɔɔ nɔ fɛɛ bɔɔ nɔ* ni hiɛ kã ni kɛ nyɛ yɔɔ, loofɔji kɛ kooloi kɛ shikpɔŋ lɛ nɔ bɔɔ nii fɛɛ ni hiɛ kamɔ ní kɛ nyɛ yɔɔ lɛ, nɔ fɛɛ nɔ ni je kpo kɛje adeka lɛ mli lɛ—shikpɔŋ lɛ nɔ bɔɔ nɔ fɛɛ bɔɔ nɔ ni hiɛ kã.+ 11 Hɛɛ, mikɛ mikpaŋmɔ lɛ miima shi miihã nyɛ: Mikɛ nu afua kpãtãŋ heloo* fɛɛ hiɛ dɔŋŋ, ni mikɛ nu afua fiteŋ shikpɔŋ lɛ dɔŋŋ.”+ 12 Ni Nyɔŋmɔ kɛɛ kɛfata he akɛ: “Enɛ ji kpaŋmɔ ni mi kɛ nyɛ kɛ bɔɔ nɔ fɛɛ bɔɔ nɔ* ni hiɛ kã ni kɛ nyɛ yɔɔ lɛ kpaŋɔ kɛyaa yinɔi fɛɛ ni baaba lɛ he okadi. 13 Mikɛ mikwaabuɛtɛ miiwo atatu lɛ mli, ni ebaafee kpaŋmɔ ni yɔɔ mi kɛ shikpɔŋ lɛ teŋ lɛ he okadi. 14 Be fɛɛ be ni mahã atatu awo yɛ shikpɔŋ lɛ nɔ lɛ, kwaabuɛtɛ lɛ baapue yɛ atatu lɛ mli. 15 Ni bɔ fɛɛ bɔ ní fee lɛ, makai kpaŋmɔ ni mi kɛ nyɛ kɛ bɔɔ nii srɔtoi fɛɛ ni hiɛ kamɔ* lɛ kpaŋ lɛ; ni nui lɛ tsɔŋ nu afua ni baakpãtã heloo fɛɛ hiɛ dɔŋŋ.+ 16 Ni kwaabuɛtɛ lɛ baapue yɛ atatu lɛ mli, ni mana, ni makai naanɔ kpaŋmɔ ni yɔɔ Nyɔŋmɔ kɛ bɔɔ nii srɔtoi fɛɛ ni hiɛ kamɔ* ni yɔɔ shikpɔŋ lɛ nɔ lɛ ateŋ lɛ.” 17 Nyɔŋmɔ kɛɛ Noa ekoŋŋ akɛ: “Enɛ ji kpaŋmɔ ni mi kɛ heloo fɛɛ ni yɔɔ shikpɔŋ lɛ nɔ lɛ kpaŋɔ lɛ he okadi.”+ 18 Noa bihii lɛ ni je kpo kɛje adeka lɛ mli lɛ ji Shem kɛ Ham kɛ Yafet.+ Sɛɛ mli lɛ, Ham fɔ Kanaan.+ 19 Mɛi etɛ nɛɛ ji Noa bihii lɛ, ni amɛmli gbɔmɛi ni yɔɔ shikpɔŋ lɛ nɔ lɛ fɛɛ jɛ ni amɛgbɛ amɛshwã he fɛɛ he.+ 20 Agbɛnɛ, Noa bɔi okwaa yeli, ni efee wain ŋmɔ. 21 Gbi ko lɛ, enu wain lɛ eko, ni etɔ dãa, ni ejie ehe folo kɛkã emama tsũ lɛ mli. 22 Ham, Kanaan tsɛ lɛ, yana etsɛ yayaiaŋ, ni eyakɛɛ enyɛmimɛi hii enyɔ lɛ yɛ agbó lɛ naa. 23 No hewɔ lɛ, Shem kɛ Yafet kɔ mama ni amɛkɛfɔ̃ amɛkɔɔji anɔ, ni amɛnyiɛ sɛɛsɛɛ kɛtee mama tsũ lɛ mli. No hewɔ lɛ, amɛha amɛtsɛ yayaiaŋ be ni amɛtsɔ amɛhiɛ amɛto afã, ni amɛnaaa amɛtsɛ yayaiaŋ. 24 Be ni Noa hiɛ tserɛ lɛ kɛjɛ edãatɔɔ lɛ mli ní ená ele nɔ ni ebi gbekɛ lɛ efee lɛ lɛ, 25 ekɛɛ: “Alomɔ Kanaan.+ Ebaatsɔ nyɔŋ ní baa shi fe fɛɛ ehã enyɛmimɛi lɛ.”+ 26 Ni ekɛɛ kɛfata he akɛ: “Ajie Yehowa, Shem Nyɔŋmɔ lɛ yi,Ni Kanaan atsɔ Shem nyɔŋ.*+ 27 Nyɔŋmɔ ahã Yafet shikpɔŋ ni da waa,Ní ehi Shem mama tsũi lɛ amli. Ni Kanaan atsɔ nyɔŋ ahã lɛ hu.” 28 Noa tee nɔ ehi shi afii 350 yɛ Nu Afua lɛ sɛɛ.+ 29 No hewɔ lɛ, gbii fɛɛ ni Noa ye lɛ fee afii 950, ni egbo.\n^ Loo “nyɛbaaye amɛnɔ.”\n^ Loo “Heloo.”\n^ Loo “mabi nyɛsusumai alá shi.”\n^ Ni ji, Nyɔŋmɔ henɔ.\n^ Loo “nibii ni hiɛ kamɔ.”\n^ Loo “heloo fɛɛ ni hiɛ kamɔ lɛ asusuma fɛɛ susuma.”\n^ Hebri sht. ŋm., “Kanaan atsɔ enyɔŋ.”